Thammasat-universitetet

Thammasat-universitetet (thai: มหาวิทยาลัยธรรมศาสตร์, RTGS: Mahawitthayalai Thammasat) er det nest eldste universitetet i Thailand. Det opprinnelige universitetsområdet heter Tha Prachan, og ligger i Phra Nakhon-distriktet midt i Bangkok. Universitetet har også universitetsområder  i Rangsit, 42 kilometer nord for Bangkok, i Pattaya, og i provinsen Lampang.

Universitetet ble grunnlagt den 27. juni 1934 etter idé av politiker og professor Pridi Banomyong, som opprinnelig ga det navnet Universitetet for moral- og statsvitenskap.

Universitetetsområdet Tha Prachan i sentrum av Bangkok var området der opprøret i 1973 og massakren på Thammasat-universitetet i 1976 fant sted.

Referanser

Eksterne lenker
 

Bangkok
Universiteter i Thailand
Utdanningsinstitusjoner etablert i 1934
1934 i Asia